Se construyió en o sieglo XI con una nave rectangular que remata en un ábside semicircular, que tiene una finestra con dople redame en o centro visible dende l'interior d'o templo, y ye cubierto con bóveda de quarto d'esfera. Se siguioron las pautas d'o estilo romanico lombardo, como se compreba en o costau sud d'o ábside an perviven tres arquillos ciegos y dos lesenas (pilastras). Los costaus norte y este d'o ábside estioron destruyius per un rayo y han estau reconstruyius de forma elemental, sin reponer los arquillos y lesenas desapareixius.